b'\n_START_ARTICLE_\nStrengestol\n_START_PARAGRAPH_\nStol p\xc3\xa5 strengeinstrumenter er den delen av instrumentet som overf\xc3\xb8rer energien fra de vibrerende strengene til instrumentets lokk og resonanskasse._NEWLINE_Stolen begrenser den fritt svingende strengelengden i den ene enden, oversadelen i den andre, og avstanden mellom dem definerer strengeinstrumentets mensur._NEWLINE_Ulike strengeinstrumenttyper har stoler med sv\xc3\xa6rt forskjellig utforming og konstruksjon, se for eksempel forskjellen mellom en fiolinstol og en gitarstol._NEWLINE_Stolen plasseres p\xc3\xa5 det optimale klangdefinerende stedet p\xc3\xa5 instrumentets resonator, p\xc3\xa5 de fleste instrumenter er p\xc3\xa5 et  lokk av tre. Et unntak er banjo, der st\xc3\xa5r stolen p\xc3\xa5 en tynn, utspent membran av plast eller dyrehud som vibrerer n\xc3\xa5r strengene ansl\xc3\xa5s_NEWLINE_For instrumenter med tverrb\xc3\xa5nd p\xc3\xa5 gripbrettet har plasseringen av stolen stor betydning for \xc3\xa5 f\xc3\xa5 det riktige forholdet mellom en enkelt strengs mensur og b\xc3\xa5ndene (oktavrenhet). Dette er grunnen til at eksempelvis gitarstoler ikke er montert helt vinkelrett p\xc3\xa5 strengene.'